מעל 500 איש השתתפו באירוע ביוזמת "הפורום המקצועי" בשכונת קריית משה לפתיחת אירועי יום העצמאות - רחובות היום
Home / בית / מעל 500 איש השתתפו באירוע ביוזמת "הפורום המקצועי" בשכונת קריית משה לפתיחת אירועי יום העצמאות
מערכת האתר 16/04/2018	בית, חדשות, תרבות ובילוי Leave a comment
לרגל 70 שנה לעצמאות מדינת ישראל התקיים בפעם הראשונה אירוע לכבוד יום העצמאות עם טקס הדלקת משואות והוקרה לפעילים מרכזיים במהלך השנים. האירוע החל בהפנינג ענק לכל המשפחה, לאחריו נערך הטקס אותו פתחו מקהלת ילדי בית הספר הדרים. אחריהם עלו להופיע להקת גלגלי ר.נ.י עם מחרוזת מרגשת של שירי ארץ ישראל ולסיום הודלקו המשואות, במעמד סגן ראש העיר ומחזיק תיק החינוך זהר בלום וחבר המועצה אמיתי כהן.
שבעת התושבים אשר זכו לתעודת הוקרה על פעילותם בשכונת קריית משה: הם שמוליק עובדיה – על פינת הנוער, דורית לוי – על מעורבותה בנושא ההתחדשות העירונית, מלכה כונסרי- אחות טיפת חלב ופעילה בשכונה, מיכאל איילין – על מעורבתו ביצאלאל, אדיס טנגיה – על התנדבותו לשיטור הקהילתי, אנדלאו אגלה – על הסיוע למוקד הקליטה
וארגאו מספן – פעיל שכונתי.
הפורום המקצועי הוקם לפני 3 חודשים ומאגד בתוכו את רוב הגופים הפועלים בשכונת קריית משה לצורך תכלול מסודר של הפעילות ותיאום בין הגופים הרבים הפועלים בשכונה. הפורום נפגש אחת לחודש בכדי להתעדכן ולשמוע על הנעשה בשכונה ועובר הנחיה והדרכה מסודרת המסייעים לתושבי קריית משה. סגן ראש העיר, זהר בלום מסר כי "היה מרגש לראות את האחדות של כולם למען מטרה אחת לרגל חגיגות ה70 למדינת ישראל". חבר המועצה אמיתי כהן התורם רבות לשכונה, הוסיף: "מרגש לראות את שכונת קריית משה לובשת חג לפתיחת אירועי יום העצמאות. רואים את ההצלחה של שיתופי הפעולה בין שלל הגופים".
Previous ניצול השואה, צבי אבן-בר: "הצפי היה שלא אשרוד"
Next תיכון קציר קיים טקס לכבוד יום הזיכרון